ส่วนที่ 1

บริษัทที่ออกหลักทรัพย์

การดำเนินธุรกิจในรอบปี

ภาวะเศรษฐกิจไทยในปี 2554
เผชิญกับความท้าทายหลายประการทั้งจากการชะลอตัวของเศรษฐกิจโลกและสถานการณ์น้ำท่วมใหญ่หลายพื้นที่ของประเทศไทยในช่วงปลายปีได้สร้างความเสียหายต่อภาคอุตสาหกรรมและส่งผลให้บริษัทฯ
ขายโลหะสังกะสีได้ต่ำกว่าเป้าหมาย
แม้ราคาเฉลี่ยโลหะสังกะสีโลกปีนี้จะเพิ่มสูงขึ้นกว่าปีที่ผ่านมาเล็กน้อย แต่บริษัทฯ
ไม่ได้รับประโยชน์มากนัก ซึ่งเป็นผลจากภาวะการแข่งขันที่รุนแรง
ส่งผลกระทบต่อตลาดภายในประเทศ บริษัทฯ จึงส่งออกโลหะสังกะสีเพิ่มขึ้นอีกร้อยละ 10 จากปีก่อน

เพื่อเพิ่มมูลค่าผลิตภัณฑ์โลหะสังกะสี บริษัทฯ ได้เพิ่มผลิตภัณฑ์ใหม่คือโลหะสังกะสีผสมนิกเกิล (Zinc
Nickel Alloy)
เพื่อตอบสนองความต้องการของลูกค้ากลุ่มอุตสาหกรรมชุบเคลือบผิวเหล็กป้องกันสนิมคุณภาพสูง
นอกจากนี้บริษัทฯ ยังได้ดำเนินการต่อเนื่องในโครงการสู่ความเป็นเลิศด้านการฉีดชิ้นงานสังกะสี
เพื่อยกระดับอุตสาหกรรมฉีดสังกะสีในประเทศให้สามารถผลิตชิ้นงานที่มีคุณภาพสูง
ซึ่งการดำเนินงานในปีที่สองมีความคืบหน้าเป็นที่พอใจ
โดยอุตสาหกรรมปลายน้ำในกลุ่มผู้ผลิตเครื่องสุขภัณฑ์ได้ตอบรับชิ้นงานฉีดสังกะสีจากผู้ผลิตในประเทศมากขึ้น

บริษัทฯ ได้พยายามลดต้นทุนวัตถุดิบสังกะสีด้วยการใช้วัตถุดิบสังกะสีทุติยภูมิในสัดส่วนที่เพิ่มขึ้น
โดยไม่ส่งผลกระทบต่อกระบวนการผลิต ขณะเดียวกันบริษัทฯ
ได้เร่งรัดการจัดหาวัตถุดิบสังกะสีชนิดซิลิเกตและซัลไฟด์จากแหล่งแร่ในประเทศเพื่อนบ้าน
โดยเฉพาะการสำรวจแร่ในสาธารณรัฐประชาธิปไตยประชาชนลาว (ส.ป.ป.ลาว)
มีความคืบหน้าและได้ขยายพื้นที่เจาะสำรวจซึ่งมีศักยภาพที่จะพบปริมาณสำรองทางธรณีวิทยาเพิ่มขึ้น

ตลอดระยะเวลา 3 ทศวรรษ บริษัทฯ ดำเนินธุรกิจด้วยความรับผิดชอบต่อสังคม
มีความโปร่งใสและตรวจสอบได้
ทั้งการดำเนินมาตรการป้องกันและรักษาสิ่งแวดล้อมอย่างเข้มงวดควบคู่กับการพัฒนาชุมชนโดยรอบให้มีคุณภาพชีวิตที่ดี
เป็นสิ่งสำคัญที่ทำให้บริษัทฯ ได้รับรางวัลเหมืองแร่สีเขียวสองปีซ้อนจากกระทรวงอุตสาหกรรม

ในฐานะที่เป็นโรงถลุงสังกะสีชั้นนำในภูมิภาคอาเซียน บริษัทฯ
มุ่งมั่นและพร้อมที่จะผลักดันองค์กรให้เติบโตอย่างยั่งยืน
ด้วยความสามารถของบุคลากรที่มีประสบการณ์และความชำนาญที่ได้ทุ่มเททำงาน

อย่างไม่ย่อท้อ ตลอดจนการสนับสนุนจากทุกภาคส่วน ทั้งลูกค้า และชุมชนโดยรอบ บริษัทฯ
มั่นใจว่าจะเป็นพลังที่เข้มแข็งต่อการขับเคลื่อนองค์กรให้ก้าวหน้าและแข็งแกร่ง

ศูนย์ความเป็นเลิศ (The Centre of Excellence: COE)

บริษัท ผาแดงฯ ในฐานะอุตสาหกรรมต้นน้ำได้ริเริ่มและเป็นแกนหลักในการจัดตั้งศูนย์ความเป็นเลิศ
(The Centre of Excellence: COE) ขึ้นเมื่อปลายปี 2553
เพื่อเป็นศูนย์กลางความร่วมมือของภาคส่วนต่างๆ ทั้งผู้ประกอบการ
สถาบันวิชาการและหน่วยงานภาครัฐในการพัฒนาและยกระดับขีดความสามารถของอุตสาหกรรมฉีดชิ้นงานสังกะสีและอุตสาหกรรมชุบเคลือบสังกะสีซึ่งเป็นอุตสาหกรรมกลางน้ำให้ก้าวสู่ความเป็นเลิศในระดับภูมิภาค
การดำเนินกิจกรรมต่างๆ ภายใต้แนวทาง COE ในปีที่สอง
ได้รับการตอบรับและความร่วมมือด้วยดีจากทุกภาคส่วนที่เกี่ยวข้องและมีความคืบหน้าเป็นที่น่าพอใจ

จากการพัฒนาศักยภาพและคุณภาพการผลิตโดยการถ่ายทอดความรู้เพื่อปรับปรุงคุณภาพงานฉีดและการชุบโครเมียมบนชิ้นงานสังกะสี
รวมทั้งการประสานงานร่วมกันเพื่อแก้ไขปัญหาต่างๆอย่างใกล้ชิดและจริงจังตลอดระยะเวลาที่ผ่านมา
ทำให้ผู้ประกอบการที่เข้าร่วมโครงการฯ
สามารถพัฒนางานฉีดชิ้นส่วนก๊อกน้ำจากสังกะสีได้คุณภาพและมาตรฐานเทียบเท่ากับผู้ผลิตในต่างประเทศ
ทำให้เพิ่มยอดการผลิตและคำสั่งซื้อมากขึ้น
ขณะเดียวกันผู้ประกอบการปลายน้ำซึ่งเป็นกลุ่มผู้ผลิตเครื่องสุขภัณฑ์ได้เปลี่ยนมาใช้ชิ้นส่วนสังกะสีแทนทองเหลืองมากขึ้นเพื่อลดต้นทุนการผลิต
บริษัทฯ ยังมีการวิจัยและพัฒนาด้านการชุบโครเมียมบนชิ้นส่วนก๊อกน้ำที่ฉีดจากสังกะสีอย่างต่อเนื่อง
เพื่อสนับสนุนตลาดอุตสาหกรรมดังกล่าวให้เติบโตมากขึ้น

ภารกิจหลักของศูนย์ความเป็นเลิศยังคงให้ความสำคัญต่อการเพิ่มพูนความรู้ด้านวิชาการ
การถ่ายทอดเทคโนโลยีใหม่ๆ แก่บุคลากรในอุตสาหกรรมฉีดชิ้นงานสังกะสี (Zinc Die Casting)
และอุตสาหกรรมชุบเคลือบสังกะสี (Zinc Galvanizing)
โดยผู้เชี่ยวชาญทั้งในประเทศและต่างประเทศ ด้วยการจัดหลักสูตรสัมมนาและฝึกอบรมต่างๆ
ที่เกี่ยวข้องอย่างเข้มข้นและให้ครอบคลุมทั่วถึงมากที่สุดทั้งในและนอกสถานประกอบการ บริษัทฯ
ได้ร่วมกับกรมพัฒนาฝีมือแรงงาน
กระทรวงแรงงานดำเนินโครงการฝึกอบรมการฉีดโลหะสังกะสีเชิงปฏิบัติการเพื่อพัฒนาทักษะและความชำนาญของแรงงานไทยในอุตสาหกรรมฉีดชิ้นงาน
โดยปรับปรุงเครื่องฉีดชิ้นงานสังกะสี FRECH DAM80S และสถานที่ฝึกปฏิบัติการให้สามารถใช้งานได้
โครงการดังกล่าวมีระยะเวลารวม 4 ปี ตั้งแต่ปี 2554-2558

บริษัทฯ ยังคงมุ่งมั่นดำเนินการพัฒนาความร่วมมือในกลุ่มอุตสาหกรรมที่ใช้สังกะสี
โดยเฉพาะการพัฒนาศักยภาพของอุตสาหกรรมฉีดชิ้นงานสังกะสีและอุตสาหกรรมชุบเคลือบสังกะสีผ่านกระบวนการของ

ศูนย์ความเป็นเลิศเพื่อก้าวสู่ความเป็นผู้นำในระดับภูมิภาคและรองรับความร่วมมือทางเศรษฐกิจของกลุ่มประชาคมอาเซียนที่จะเกิดขึ้นในอนาคต

ความรับผิดชอบต่อสังคม รายละเอียดปรากฏในหัวข้อ การกำกับดูแลกิจการที่ดี เรื่อง พันธะต่อชุมชน
หน้าที่ 44

โครงการในอนาคต

เนื่องจากต้นทุนวัตถุดิบแร่เป็นหนึ่งในปัจจัยสำคัญต่อผลกำไร บริษัทฯ
จึงได้ให้ความสำคัญในการสำรวจหาแหล่งแร่แหล่งใหม่ภายในประเทศ
เพื่อเป็นแหล่งวัตถุดิบใหม่ของบริษัทฯ สามารถหาข้อมูลเพิ่มเติมได้จากเรื่องการสำรวจแร่ หน้าที่ 19

บริษัทฯ
ยังได้เน้นการลงทุนส่วนใหญ่ในโครงการเพิ่มประสิทธิภาพและความคล่องตัวในโรงถลุงของบริษัทฯ
โครงการนี้มีรายละเอียดอยู่ในเรื่องการวิจัยและพัฒนา หน้าที่ 16

1.  ข้อมูลทั่วไป

(1) บริษัท ผาแดงอินดัสทรี จำกัด (มหาชน) ประกอบธุรกิจเกี่ยวกับการทำเหมืองแร่

และถลุงแร่สังกะสี โดยสำนักงานกรุงเทพตั้งอยู่ที่อาคารซีทีไอ ทาวเวอร์ ชั้น 26-27 เลขที่
191/18-25 ถนนรัชดาภิเษก แขวงคลองเตย เขตคลองเตย กรุงเทพฯ 10110 ทะเบียนเลขที่
0107537000467 (เดิมเลขที่ บมจ. 293) Home Page : www.padaeng.com โทร. 0 2695
9499 โทรสาร 0 2695 9493 E-mail : woratipr@padaeng.co.th
ปัจจุบันมีทุนจดทะเบียนที่ชำระแล้ว 2,260,000,000 บาท คิดเป็นหุ้นจดทะเบียนที่ชำระแล้ว
226,000,000 หุ้น ในราคาหุ้นละ 10 บาท

(2) ชื่อ สถานที่ตั้งสำนักงานใหญ่ ประเภทธุรกิจ โทรศัพท์ โทรสาร
จำนวนและชนิดของหุ้นที่จำหน่ายได้แล้วทั้งหมดของบริษัทที่บริษัท ผาแดงอินดัสทรี จำกัด (มหาชน)
ถือหุ้นตั้งแต่ร้อยละ 10 ขึ้นไป

2.1 บริษัท ผาแดงพร็อพเพอร์ตี้ส์ จำกัด สถานที่ตั้งสำนักงานใหญ่ เลขที่ 191/18-25 อาคารซีทีไอ
ทาวเวอร์ ชั้น 26-27, ถนนรัชดาภิเษก แขวงคลองเตย เขตคลองเตย กรุงเทพมหานคร 10110
โทรศัพท์ 02 695-9499 โทรสาร 02 695-9495 ประเภทธุรกิจ
พัฒนาที่ดินและประกอบนิคมอุตสาหกรรม จำนวนหุ้นทั้งหมด 800,000 หุ้น มูลค่าหุ้นละ 100 บาท
รวมเป็นทุนจดทะเบียนที่ชำระแล้วเต็มมูลค่า 80,000,000 บาท เป็นหุ้นสามัญชนิดเดียว

2.2 บริษัท ภูเทพ จำกัด สถานที่ตั้งสำนักงานใหญ่ เลขที่ 191/18-25 อาคารซีทีไอทาวเวอร์ ชั้น
26-27, ถนนรัชดาภิเษก แขวงคลองเตย เขตคลองเตย กรุงเทพมหานคร 10110 โทรศัพท์ 02
695-9499

โทรสาร 02 695-9495 ประเภทธุรกิจ สำรวจและทำเหมืองแร่ทองแดง และแร่เศรษฐกิจอื่นๆ
จำนวนหุ้นทั้งหมด 4,606,286 หุ้น มูลค่าหุ้นละ 62 บาท
รวมเป็นทุนจดทะเบียนที่ชำระแล้วเต็มมูลค่า 285,589,732 บาท เป็นหุ้นสามัญชนิดเดียว

2.3 บริษัท ผาแดงอินดัสทรี (ประเทศลาว) จำกัด สถานที่ตั้งสำนักงานใหญ่ แม่โขง อพาร์ตเมนต์
ห้อง 2223 ถนนหลวงพระบาง แขวงเวียงจันทน์ สปป. ลาว โทรศัพท์ 007 856 21 250137
โทรสาร 007 856 21 250137 ประเภทธุรกิจ
สำรวจและทำเหมืองแร่สังกะสีและโลหะพื้นฐานในประเทศลาว จำนวนหุ้นทั้งหมด 1,273,000
เหรียญสหรัฐฯ ชำระแล้ว 743,000 เหรียญสหรัฐฯ เป็นหุ้นสามัญชนิดเดียว

2.4 บริษัท ผาแดงอินเตอร์เนชั่นแนลไมนิ่ง จำกัด สถานที่ตั้งสำนักงานใหญ่ เลขที่ 191/

18-25 อาคารซีทีไอ ทาวเวอร์ ชั้น 26-27, ถนนรัชดาภิเษก แขวงคลองเตย เขตคลองเตย
กรุงเทพมหานคร 10110 โทรศัพท์ 02 695-9499 โทรสาร 02 695-9495 ประเภทธุรกิจ
สำรวจและพัฒนาการทำเหมืองแร่ในประเทศเวียดนาม จำนวนหุ้นทั้งหมด 1,000 หุ้น มูลค่าหุ้นละ
100 บาท รวมเป็นทุนจดทะเบียนที่ชำระแล้ว เต็มมูลค่า 100,000 บาท เป็นหุ้นสามัญชนิดเดียว

2.5 บริษัท แม่สอดพลังงานสะอาด จำกัด สถานที่ตั้งสำนักงานใหญ่ เลขที่ 191/18-25
อาคารซีทีไอ ทาวเวอร์ ชั้น 26-27, ถนนรัชดาภิเษก แขวงคลองเตย เขตคลองเตย
กรุงเทพมหานคร 10110 โทรศัพท์ 02 695-9499 โทรสาร 02 695-9495 ประเภทธุรกิจ
ผลิตเอทานอลจากอ้อย จำนวนหุ้นทั้งหมด 67,500,000 หุ้น มูลค่าหุ้นละ 10 บาท
รวมเป็นทุนจดทะเบียนที่ชำระแล้วเต็มมูลค่า 675,000,000 บาท

เป็นหุ้นสามัญชนิดเดียว

2.6 บริษัท ต้นสังกะสี จำกัด (บริษัทจดทะเบียนในประเทศสิงคโปร์) สถานที่ตั้งเลขที่ 19
ถนนเคพเพล # 03-05 อาคารจิตโปห์ สิงคโปร์ 089058 โทรศัพท์ (65) 6372 0092 โทรสาร
(65) 6372 0091 ประเภทธุรกิจ สำรวจและทำเหมืองแร่โลหะพื้นฐาน จำนวนหุ้นทั้งหมด 10,000
หุ้น มูลค่าหุ้นละ 1 เหรียญสหรัฐฯ รวมเป็นทุนจดทะเบียนที่ชำระแล้วเต็มมูลค่า 10,000
เหรียญสหรัฐฯ เป็นหุ้นสามัญชนิดเดียว

 (3) บุคคลอ้างอิงอื่น ๆ

  3.1 นายทะเบียนหุ้นสามัญ

  บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย ถนนรัชดาภิเษก เขตคลองเตย กรุงเทพฯ 10110

  โทรศัพท์ : 0-2229-2800 โทรสาร : 0-2654-5427

  TSD Call center : 0-2229-2888

  E-mail: TSDCallCenter@set.or.th

  Website: http://www.tsd.co.th

  3.2 ผู้ตรวจสอบบัญชี

  นายชาญชัย ชัยประสิทธิ์ ผู้สอบบัญชีรับอนุญาต เลขที่ 3760

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

179/74-80 อาคารบางกอกซิตี้ทาวเวอร์ ชั้น 15

  ถนนสาทรใต้ เขตสาทร กรุงเทพฯ 10120

โทรศัพท์ 0-2286-9999 โทรสาร 0-2286-5050

3.3 ที่ปรึกษาทางกฎหมาย

- ไม่มี -

  3.4 ที่ปรึกษาหรือผู้จัดการภายใต้สัญญาการจัดการ

  - ไม่มี -